Revolut issa b'servizzi bankarji għall-klijenti f'Malta Il-pjattaforma finanzjarja Revolut qalet li klijenti tagħha f'Malta issa jistgħu jagħżlu li jtejbu s-servizz li jieħdu permezz ta' Revolut Bank. B'aktar minn 190,000 klijent f'Malta, Revolut qalet li s-servizzi tagħha se jkunu qed jipprovdu lill-klijenti tagħha b'aktra kontroll, valur u sigurtà mill-banek tradizzjonali. Il-Kap Uffiċjal Eżekuttiv ta' Revolut, Virgilijus Mirkes, qal li Revolut hija l-kumpanija fil-qasam tal-fintech li l-aktar qed tikber b'mod mgħaġġel. Tenna li dan huwa minħabba s-servizzi li joffru, u l-prodotti ġodda u innovattivi li qed iniedu b'mod kostanti fil-qasam finanzjarju. Saħaq li Revlut Bank f'Malta se jkun qed jipprovdi aktar livelli ta' sigurtà u serħan il-moħħ għall-klijenti tagħhom. Saħaq li dan se jkun qed jippermetti lill-kumpanija biex tniedi numru ta' prodotti u servizzi ġodda fil-futur qarib.